Алс Дорнодын Холбооны тойрог

ОХУ-ын Алс Дорнодын Холбооны тойрог () нь Оросын холбооны тойргуудаас хамгийн том  6 952 555 км² нутаг дэвсгэртэй нь юм. Нийт 8 сая гаруй хүн амтай Алс Дорнодын Холбооны тойрог нь Оросын хамгийн цөөн хүн амтай холбооны тойрог болно. Алс Дорнодын Холбооны тойргийг анх 2000 оны 5 дугаар сарын 13-нд ОХУ-ын Ерөнхийлөгч Владимир Путины Зарлигаар байгуулагдсан бөгөөд өдгөө ерөнхийлөгчийн Бүрэн эрхт төлөөлөгч Юрий Петрович Трутнев ажиллаж байна. Алс Дорнодын Холбооны тойрог нь Оросын Алс Дорнодын нутаг дэвсгэрийг хамардаг ба ихэнх асуудлаар өөртөө засах эрх эдэлдэг Бүгд найрамдах улсуудад хуваагддаг. Эдгээр Бүгд найрамдах улсуудын нэлээд нь Оросын цөөнх үндэстний улсууд юм.

ОХУ-ын Алс Дорнодын Холбооны тойрог нь хуурай газраар Монгол, Хятад, БНАСАУ-тай, далайгаар Япон, АНУ-тай хиллэдэг байна.

ОХУ-ын Ерөнхийлөгчийн 2018 оны арваннэгдүгээр сарын 3-ны өдрийн 632 тоот зарлигаар өмнө Сибирийн холбооны тойрогт харьяалагддаг байсан Бүгд Найрамдах Буриад Улс болон Өвөр Байгалын хязгаарыг тус Холбооны тойрогт шилжүүлэн оруулсан байна.

2018 оны 12-р сарын 13-нд Ерөнхийлөгч Владимир Путиний зарлигаар Алс Дорнодын холбооны тойргийн төвийг Хабаровск хотоос Владивосток хот руу шилжүүлсэн ажээ. 

 Хүн ам зүй 
ОХУ-ын Статистикийн газар буюу "Росстат"-ын мэдээлснээр тус тойргийн хүн ам 8,091,244 хүн байна (2022). Хүн амын нягтрал - 1.16 хүн / км2 (2022). Хот суурингийн хүн ам - 73.64% (2020).

 Хамгийн том хотууд 
 Владивосток
 Хабаровск
 Улаан-Үд
 Чит
 Якутск
 Комсомолск-на-Амур
 Благовещенск
 Өмнөд Сахалинск
 Петропавловск-Камчатский

 Холбооны субъектууд 

+ Алс Дорнодын Холбооны тойргийн субъектууд Далбаа Бүгд Найрамдах Улс Нийслэл275px|Алс Дорнодын Холбооны тойрог 1  50px  Амур муж  Благовещенск 2  50px  Бүгд Найрамдах Буриад Улс  Улаан-Үд 3  50px  Еврейн өөртөө засах муж  Биробижан 4  border|50px  Өвөр Байгалын хязгаар  Чит 5  50px|border  Камчаткын хязгаар  Петропавловск-Камчатский 6  50px  Магадан муж  Магадан 7  50px  Приморскийн хязгаар  Владивосток 8  50px  Бүгд Найрамдах Саха Улс  Якутск 9  50px  Сахалин муж  Өмнөд Сахалинск 10  50px  Хабаровскийн хязгаар  Хабаровск 11  50px  Чукоткын өөртөө засах тойрог  Анадыр

 Ерөнхийлөгчийн бүрэн эрхт элч нар 
 Константин Пуликовский (2000.05.18 – 2005.11.14)
 Камил Исхаков (2005.11.14 - 2007.10.02)
 Олег Сафонов (2007.10.02 -2009 оны 4 сарын 30)
 Виктор Ишаев (2009.4.30 -2013 оны 8 сарын 30)
 Юрий Трутнев (2013.8.31-нээс хойш)

 Цахим холбоос 
  Information on Far Eastern Federal District
   Meeting of Frontiers: Siberia, Alaska, and the American West (includes materials on Russian Far East)


Ангилал:ОХУ-ын Холбооны тойрог